Chelsea het plan met rassiste | Netwerk24
Chelsea het plan met rassiste
Chelsea se Roman Abramovich. (Foto: Getty Images)
Die Chelsea-sokkerklub sê hy wil rassistiese ondersteuners op ’n reis na die Nazi-konsentrasiekamp Auschwitz in Pole stuur in plaas daarvan om hulle te verbied om wedstryde by te woon, is Donderdag berig.
Die klub se eienaar, Roman Abramovich, wat Joods is, is aan die spits van die projek, daargestel om anti-semitisme onder ondersteuners hok te slaan, berig The Guardian.
Chelsea- en Vidi FC-ondersteuners onlangs tydens ’n onlangse Europaliga-wedstryd op Stamford Bridge in Londen.Foto: Getty Images
Hulle wil ondersteuners wat rassisties optree die kans gee om opgevoed te word by die Tweede Wêreldoorlog-konsentrasiekamp in Pole, in plaas daarvan om hulle die deur te wys van dié Premierliga-klub se wedstryde by Stamford Bridge.
“As jy net mense verbied, sal jy nooit hul gedrag verander nie,” sê Chelsea se voorsitter, Bruce Buck.
“Dié beleid gee hulle die geleentheid om te besef wat hulle gedoen het, sodat hulle hulle beter kan gedra.”
Chelsea-spelers het Woensdag by die Britse parlement die voorskou van ’n nuwe fliek bygewoon wat gemik is op bewusmaking oor die gevolge van anti-semitisme.
Aanstootlike dreunsang en sosialemedia-inskrywings is langs uitbeeldings van die Joodse Volksmoord vertoon. – thestatesman.com
Meer oor: Roman Abramovich | Chelsea | Engelse Premierliga | Sokker | Rassisme | Anti-Semitisme
Mourinho nie bekommerd oor sy pos
Chelsea trap in Liverpool, City se spoor
KYK: Hazard-superdoel sink Liverpool